**В подкрепа**

**на оралното здраве**

**Автор: д-р Пламен Бързашки**

Наблюденията върху Cantareus ORAL в клинична обстановка показват добър ефект при третирането на лезии върху устната лигавица. При повечето пациенти с доказани възпаления на устната мукоза спомагат за намаляване на оплакванията както от възпалителните промени, така и тези на неприятен мирис от устата (foetor ex ore). Ето защо Cantareus ORAL допълва празнина във фармацевтичния пазар, като допълнително подпомага лечението на болестни състояния, характеризиращи се с повърхностно нарушаване целостта на оралната мукоза.

**Като самостоятелна хранителна добавка или в комбинацията с антисептични медикаменти, дъвчащите бонбони Cantareus ORAL следва да станат предпочитан продукт при голям брой пациенти. Нещо повече, протекцията и стабилизирането на устната лигавица благодарение на слузта и хайвера от охлюви спомага за ликвидиране на една от причините за пародонталните заболявания и перимукозитите около дентални импланти, а именно бактериалната инвазия.**

**ПОЛЕЗНО И ВКУСНО**

Дъвчащите бонбони Cantareus ORAL с екстракт от хайвер и слуз от охлюви Helix Aspersa Maxima представляват натурален продукт с разнообразни положителни физиологични проявления, който е особено подходящ при начална форма на пародонтални заболявания и афтозни стоматити. Благотворните му свойства се дължат на съдържащите се в слузта и хайверa от охлюви активни съставки и тяхното синергично взаимодействие.

Освен това химичните вещества, намиращи се в Cantareus ORAL, сред които естествената високомолекулна хиалуронова киселина и протеиносвързаните калциеви (Ca) и магнезиеви (Mg) йони, се усвояват напълно от организма за разлика от всеки изкуствено създаден техен еквивалент.

Сред състоянията, върху които Cantareus ORAL има особено положителен ефект, са:

* Афтозен стоматит и различни форми на механично нарушаване целостта на устната лигавица;
* Начални форми на пародонтални заболявания;
* Перимукозити - възпалителни заболявания около дентални импланти;
* Хейлити - възпалителни заболявания на устните;
* Рагади на устните;
* Глосити - възпалителни заболявания на езика;
* Улцерозни стоматити и наранявания вследствие носене на снемаеми зъбни протези.

Всички те са сред най-честите в ежедневната дентална клинична практика, като освен че протичат с неприятна, компрометираща ежедневието симптоматика, почти винаги са съпроводени с отделяне на неприятна миризма от устата.

Наблюдава се положително въздействие при справянето със сухотата в устата вследствие на възрастови и хормонални промени в организма.

Едни от най-добрите допълнително подпомагащи терапията продукти, използвана в редица държави с висок медицински статут, са хранителните добавки с екстракт от охлюви.

**ЗАЩО ОХЛЮВИ?**

Лечебните свойства на сухоземните охлюви са известни още от древността, като Helix Aspersa Maxima става все по-ценен у нас и зад граница като суровина при производството на лекарства, козметични продукти и хранителни добавки.

Биохимичният анализ на слузта и хайвера от охлюви в частност показва съдържанието на сложен комплекс от натурални и активни компоненти, които благоприятстват за възстановяване нормалните функции на устната мукоза, храносмилателната и отделителната система. Слузта, която отделя градинският охлюв, е с богато съдържание на протеини, в чийто състав влизат всички т.нар. незаменими аминокиселини, които организмът не може да синтезира сам, но и които имат основна роля в развитието му. Сред отличаващите се съставки на слузта от охлюв са естествената високомолекулна хиалуронова киселина с размер над 300 килодалтона, антимикробни вещества, основно под формата на катионни пептиди, както и изобилстващо количество от гликопротеини, важен източник на енергия за организма, който има стимулиращ ефект върху имунната система и подпомага развитието на тъканите.

Хайверът от охлюви има високо съдържание на протеиносвързани минерални йони, в това число калциеви (Ca), магнезиеви (Mg) и медни (Cu) йони, липиди, от които голяма част полиненаситени (омега 6 и 9), разклонени мастни киселини, голямо количество незаменими аминокиселини и вещества, потискащи апоптозата, т.е. програмираната естествена клетъчна смърт.

Именно за да не се нарушат целостта и свойствата на намиращите се в слузта и хайвера химични вещества, предлаганият в дъвчащите бонбони Cantareus ORAL високоактивен екстракт от охлюви минава през иновативен процес на обработка, преди да бъде добавен.

**БЕЗ ЗАХАР**

Използваният подсладител не съдържа захари, а е изцяло на основата на полиоли, вещества от растителен произход с доказан некариогенен потенциал.

Използването на полиоли рязко намалява опасността от развитие на кариес при хора с установена предразположеност. Те стимулират отделянето на слюнка, осъществявайки допълнително протективно действие върху зъбите.

С приемането на полиоли се намалява киселинната атака след хранене върху зъбите до минимум, тъй като те не могат да бъдат усвоени от бактериите в устната кухина. Полиолите не полепват към повърхността на зъбите за разлика от захарите, при което нивото на зъбната плака намалява, а зъбната плака е основна причина за развитието на кариеса и пародонталните заболявания.

С наличието на полиоли и голямо количество калциеви (Са) йони в състава си дъвчащите бонбони Cantareus ORAL са безвредни за зъбните тъкани, като в същото време оказват изключително полезно въздействие върху устната лигавица.

Ниската калоричност (от 0 до 2.4 kcal/g), сравнена с тази на захарта (4 kcal/g), и нисък гликемичен индекс (около 25%) правят полиолите идеални за прием от хора, спазващи диети за редуциране на наднормено тегло или имащи проблеми с въглеродния обмен.

Присъствието на полиоли в хранителния режим на хората, страдащи от инсулинова недостатъчност, е особено желателно. Факт, дължащ се на бавната им абсорбция от храносмилателния тракт и липсата на рязко покачване на кръвната захар.

ЕФЕКТЪТ ОТ ИЗПОЛЗВАНЕТО НА Cantareus ORAL Е МНОГОКРАТНО ПО-СИЛЕН ПРИ СПАЗВАНЕ НА СТРИКТНА УСТНА ХИГИЕНА.